Subprepektura ti Hidaka
Ti Subprepektura ti Hidaka (日高振興局, Hidaka-shinkō-kyoku) ket ti maysa a subprepektura ti Prepektura ti Hokkaido, Hapon. Ti laud a bangir ti banbantay ti Hidaka ket isu ti kaaduan a sakupen ti lugar. Awan unay ti populasion ti Hidaka ken addaan daytoy iti kaaduan kadagiti masna a rekurso ti Hokkaido. Ti opisina ti gobierno ket mabirukan idiay Urakawa.
Pakasaritaan[urnosen | urnosen ti taudan]
- 1897: Napundar ti Subprepektura ti Urakawa.
- 1932: Nanaganan manen ti Subprepektura ti Urakawa iti Subprepektura ti Hidaka.
Ti nagan a Hidaka ("kangato ti init") ket naala manipud iti probinsia iti isu met laeng a nagan a napundar idi 1869, ken nanaganan met iti maysa a di ammo a lugar iti Nihonshoki, ti maysa a libro iti pakasaritaan a naisurat idi 720. Awan ti dagus a koneksion a pagbaetan ti Hidaka iti Nihonshoki ken ti moderno a Hidaka.
Heograpia[urnosen | urnosen ti taudan]
Mabirukan iti abagatan-daya nga aplaya ti Hokkaido, ti Subprepektura ti Hidaka ket addaan iti kalawa iti 4,811.91 kuadrado kilometro (1,857.89 sq mi) ken mangaramid daytoy iti maika-7 a kadakkelan a subprepektura iti prepektura ken 5.8% iti dagup a kalawa ti Hokkaido. Ad-adu ngem 80% iti kalawa ket naabungotan iti bakir.
Beddengan ti prepektura ti Subprepektura ti Tokachi iti amianan iti ballasiw ti Banbantay Hidakas. Iti laud ket ti Subprepektura ti Iburi. Ti abagatan a bangir ti subprepektura ket ti bukodna nga aplaya iti Taaw Pasipiko.[2]
Ti Banbantay Hidaka ket ammo dagitoy a kas "Meka ti Panakalay-at ti Banbantay", nga agraman kadagiti ad-adu ngem 20 a banbantay a mairaman ti Bantay Poroshiri iti 2,052 metro (6,732 ft). Dagitoy a bantay ket parte ti Hidaka Sanmyaku-Erimo Quasi-National Park, a mangiraman ti komunidad ti muyongan ti alpino ti Bantay Apoi ken ti aplaya ti langa ti daga ti Rawis Erimo . Dagitoy a lugar ket addaan iti kaatapan a kas ti kayumanggi nga uso, sika nga ugsa, ken kadawyan a seal.[3]
Dagiti ili ken dagiti purok babaen ti distrito[urnosen | urnosen ti taudan]
- Distrito ti Hidaka
- Distrito ti Horoizumi
- Distrito ti Niikappu
- Distrito ti Samani
- Distrito ti Saru
- Distrito ti Urakawa
Demograpia[urnosen | urnosen ti taudan]
Ti populasion ti Subprepektura ti Hidaka ket 81,407 kadagiti 33,996 a sangkabalayan.[2] Iti senso idi 2005, daytoy ket mangirepresenta ti 1.4% iti dagup a populasion ti Hokkaido. Ti populasion ti Hidaka ket immadu idi 1960. Ti agdama a populasion ket bimmassit iti 4,613 manipud iti kaudian a senso idi 2005.[4]
Dagiti nagibasaran[urnosen | urnosen ti taudan]
- ^ https://www.gsi.go.jp/KOKUJYOHO/MENCHO/backnumber/GSI-menseki20210101.pdf; panid: 9.
- ^ a b "Summary of Hidaka (日高の概要 Hidaka no Gaiyō)" (iti Hapon). Hokkaido Government, Hidaka Subprefectural Office. 2006. Naiyarkibo manipud iti kasisigud idi 2008-05-05. Naala idi 2008-06-20.
- ^ "Summary of Hidaka: Nature (日高の概要: 自然 Hidaka no Gaiyō: Shizen)" (iti Hapon). Hokkaido Government, Hidaka Subprefectural Office. 2006. Naiyarkibo manipud iti kasisigud idi 2006-06-21. Naala idi 2008-06-20.
- ^ "Summary of Hidaka: Population (日高の概要:人口 Hidaka no Gaiyō: Jinkō)" (iti Hapon). Hokkaido Government, Hidaka Subprefectural Office. 2006. Naiyarkibo manipud iti kasisigud idi 2006-06-21. Naala idi 2008-06-20.
Dagiti akinruar a silpo[urnosen | urnosen ti taudan]
Pakaammo ti panagbiahe idiay Subprepektura ti Hidaka manipud iti Wikivoyage (iti Ingles)
- Opisial a website (iti Hapon)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn grn_Latn ilo_Latn ilo_Latn ilo_Latn ilo_Latn ilo_Latn ilo_Latn